Rossiya va Tojikiston prezidentlari Rossiyaning 201-harbiy bazasi taqdirini hal qiladilar

Rossiya va Tojikiston prezidentlari Vladimir Putin va Imomali Rahmon Putinning Tojikistonga tashrifi vaqtida bu mamlakatdagi Rossiyaning 201-harbiy bazasining kelgusi joylashishini muhokama qilishadi. Bu harbiy baza Markaziy Osiyoda barqarorlik va xavfsizlikning muhim omili hisoblanadi, deb aytdi Rossiya prezidenti yordamchisi Yuriy Ushakov.   
Ushakovning aytishicha, yetakchilar muzokaralar vaqtida dolzarb xalqaro masalalar va BMT, KXShT, ShHT va MDH kabi ko‘p tomonlama tuzilmalardagi o‘zaro harakatlar istiqbollariga to‘xtalib o‘tishadi. 
"Rossiya tomonidan Ayniy aerodromining ijarasi masalasi yana bir ko‘tariladi, Tojikiston esa 2012 yildagi kelishuvlarga ko‘ra harbiy texnikaning tezroq berilishiga erishishga harakat qiladi. Tojikistonning Yevroosiyo iqtisodiy ittifoqiga kirishi masalasi, ehtimol, bu texnikaning berilishi yoki Dushanbega foydali boshqa shartlar ortida ko‘rib chiqiladi", deb hisoblamoqda tojikistonlik mutaxassis Nurali Davlatov.
Bu orada Ushakovning aytishicha, Putin Dushanbega tashrifi vaqtida ikki davlat o‘rtasidagi strategik hamkorlik va ittifoqchilikning mustahkamlanishiga qo‘shgan hissasi uchun Rahmonga Aleksandr Nevskiy ordenini topshiradi. Shuningdek, Tojikiston tashqi ishlar vaziriga "Do‘stlik" ordeni topshiriladi.  
Putin Dushanbega 27 fevralda keladi. Rasmiy uchrashuv va muzokaralar 28 fevralga belgilangan.
Putin prezident lavozimida Tojikistonga 8 marotaba kelgan va har gal uning tashrifi vaqtida jiddiy geosiyosiy qarorlar qabul qilingan.